Document ID: 32011D0391
Publication Date: 2011-07-01

Title and Content:
SKLEP KOMISIJE
z dne 1. julija 2011
o nevključitvi nekaterih snovi v Prilogo I, IA ali IB k Direktivi 98/8/ES Evropskega parlamenta in Sveta o dajanju biocidnih pripravkov v promet
(notificirano pod dokumentarno številko C(2011) 4596)
(Besedilo velja za EGP)
(2011/391/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (1) in zlasti drugega pododstavka člena 16(2) Direktive,
ob upoštevanju naslednjega:
(1)
Uredba Komisije (ES) št. 1451/2007 z dne 4. decembra 2007 o drugi fazi desetletnega delovnega programa iz člena 16(2) Direktive 98/8/ES Evropskega parlamenta in Sveta o dajanju biocidnih pripravkov v promet (2) določa seznam aktivnih snovi, ki jih je treba oceniti zaradi njihove možne vključitve v Prilogo I, IA ali IB k Direktivi 98/8/ES.
(2)
Za več kombinacij snov/vrsta proizvoda, vključenih v navedeni seznam, so se vsi udeleženci umaknili iz programa pregledovanja ali pa država članica, imenovana za poročanje o pregledu, ni prejela nobenega popolnega dosjeja v roku, določenem v členih 9 in 12(3) Uredbe (ES) št. 1451/2007.
(3)
Zato je Komisija na podlagi členov 11(2), 12(1) in 13(5) Uredbe (ES) št. 1451/2007 o tem ustrezno obvestila države članice. Navedeno obvestilo je bilo objavljeno tudi v elektronski obliki.
(4)
V treh mesecih po navedeni objavi je več družb izrazilo zanimanje za prevzem vloge udeleženca za zadevne snovi in vrste pripravkov. Vendar te družbe nato niso predložile popolnega dosjeja.
(5)
Na podlagi člena 12(5) Uredbe (ES) št. 1451/2007 se zato zadevne snovi in vrste pripravkov ne vključijo v Prilogo I, IA ali IB k Direktivi 98/8/ES.
(6)
Zaradi pravne varnosti bi bilo treba določiti, od katerega datuma naprej se biocidni pripravki, ki vsebujejo aktivne snovi za vrste pripravkov iz Priloge k temu sklepu, ne bi smeli več dajati v promet.
(7)
Ukrepi, predvideni s tem sklepom, so v skladu z mnenjem Stalnega odbora za biocidne pripravke -
SPREJELA NASLEDNJI SKLEP:
Člen 1
Snovi, navedene v Prilogi k temu sklepu, se za zadevne vrste pripravkov ne vključijo v Prilogo I, IA ali IB k Direktivi 98/8/ES.
Člen 2
Za namene člena 4(2) Uredbe (ES) št. 1451/2007 se biocidni pripravki, ki vsebujejo aktivne snovi za vrste pripravkov iz Priloge k temu sklepu, od 1. julija 2012 naprej ne smejo več dajati v promet.
Člen 3
Ta sklep je naslovljen na države članice.
V Bruslju, 1. julija 2011

Classification:
Level 1 Topics: 100147
100149
100160
100156
Level 2 Topics: 100269
100215
100245
100196
Level 3 Topics: 13
2442
1362
2479
All Topics: 191
2739
3730
5451